OpenLLM-France/wikimedia huggingface dataset:
# Quercus delavayi

Quercus delavayi és una espècie de roure que pertany a la família de les fagàcies i està dins del subgènere Cyclobalanopsis, del gènere Quercus.

## Descripció

Quercus delavayi és un arbre de fins a 20 metres d'alçada; ramificacions, pecíols, limbes foliars joves densament, limbes foliars madures abaxialment, i inflorescències tomentoses estrellades de color marró ataronjat pàl·lid. El pecíol entre 1 a 2,5 cm; les fulles fan fins a 12 cm de llarg., el limbe de les fulles és oblonga a ovada-el·líptica, de 8-12 × 2-4,5 cm, subsuperiosa, adaxialment glabrescent, base àmpliament cuneada a arrodonida, marge apical 1/2 serrat, l'àpex acuminat a poc acuminat; nervadura central abaxialment prominent i adaxialment impressionada; nervis secundaris de 10-14 a cada costat de la nervadura central; nervis terciaris abaxialment poc evidents. Les inflorescències femenines axil·lars, solitàries, d'uns 4 cm, amb cúpules 2 o 3. La cúpula poc profunda en forma de bol, de 5-8 (-10) mm × 1-1,5 (-1,9) cm, que tanca aproximadament 1/2 de la gla, a l'exterior és tomentosa de color marró ataronjat pàl·lid, a l'interior és sedós de color marró ataronjat pàl·lid, paret d'uns 2 mm de gruix; bràctees en 6 o 7 anells, marge superficialment denticulat. Les glans són d'el·lipsoides a ovoides, d'uns 1,8 × 1-1,5 cm, tomentoses, glabrescents, indentades apicalment; cicatriu entre 6 a 8 mm de diàmetre, convex; estil persistent. Floreig entre abril i maig i fructifica entre setembre i octubre de l'any següent.

## Distribució i hàbitat

Quercus delavayi creix al sud de la Xina, a les províncies de Guizhou, Hubei, Sichuan, Yunnan i Guangxi, als boscos muntanyencs de rouredes, pinedes i lauràcies o mixtos, entre els 1000 i 2800 m.

## Taxonomia

Quercus delavayi va ser descrita per Franch. i publicat a Journal de Botanique (Morot) 13(5): 158–159. 1899.

### Etimologia

Quercus: nom genèric del llatí que designava igualment al roure i a l'alzina.
delavayi: epítet.

## Referències

* ↑ The Plant List, Quercus delavayi Franch.
* ↑ Flora of China, Cyclobalanopsis delicatula (Chun & Tsiang) Y. C. Hsu & H. W. Jen, 1979. 上思青冈 shang si qing gang
* 1 2 Cheng Yi, Wu; De-yuan, Hong. «Cyclobalanopsis delavayi» (en anglès). Flora of China Editorial Committee. 1999. Flora of China (Cycadaceae through Fagaceae). 4: 1–453 p. 399. Pequín & St. Louis: Science Press i Missouri Botanical Garden. [Consulta: 6 juny 2020].
* ↑ «Quercus delavayi». Tropicos.org. Missouri Botanical Garden. [Consulta: 2 octubre 2019].

## Enllaços externs

* dibuix lineal, Flora of China Illustrations vol. 4, figura 389, dibuix 4 a la part inferior esquerra
# Puntius padamya

Puntius padamya és una espècie de peix cipriniforme de la família dels ciprínids.

## Morfologia

Els mascles poden assolir els 4,6 cm de longitud total.

## Distribució geogràfica

Es troba a Myanmar.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O. & Britz, R. 2008. Puntius padamya, a new species of Cyprinid fish from Myanmar (Teleostei: Cyprinidae). Electronic Journal of Ichthyology, 4 (2): 56 - 66.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Puntuació en català

Els signes de puntuació serveixen per delimitar les frases i els paràgrafs, estableixen la jerarquia sintàctica de les preposicions per aconseguir estructurar el text, endrecen les idees i les jerarquitzen en les principals i les secundàries.

## Signes de puntuació en català i el seu ús
### La coma

La coma serveix per a indicar una pausa breu en una oració. Se separa del següent caràcter amb un espai en blanc. S'empra per a indicar enumeracions, incisos, ometre el verb o desfer ambigüitats.
* Treballa amb interès, amb passió, sense neguit.

### El punt

Assenyala el final d'una oració i indica una pausa llarga. També s'utilitza per marcar el final d'una abreviatura.
* Fes el que t’ha demanat la mare. Sigues obedient.

### El punt i coma

El punt i coma és utilitzat quan es vol indicar una pausa d''una llargada entre la coma i el punt.
* Decidiu-vos avui; demà pot ser massa tard.

### Els dos punts

S'utilitzen els dos punts per a introduir una enumeració o una citació textual. També s'usen quan es vol posar un exemple.
* Aquestes foren les seves paraules: «Qualsevol atemptat contra la propietat privada serà castigat per la llei.»
* En català, la lletra a, quan s'accentua, sempre duu accent obert: cànem, dormirà, etc

### Els punts suspensius

Els punts suspensius s'utilitzen per a representar la interrupció d'una frase, també representen dubte, reticència o estranyesa.
* Farem el que fem cada divendres: anar a sopar, després al cinema, o a un bar...

### La interrogació

L'utilitzem, al final d'una oració, quan s'està fent una pregunta.
* Com et trobes?

### L'admiració

Es fa servir el signe d'admiració o exclamació quan es vol representar la sorpresa, els crits i les exclamacions. S'utilitza només un i al final de la frase. També, si l'oració ocupa dues línies o més, se'n pot posar un al principi, encara que és poc freqüent.
* Ves amb compte!

### Les cometes

S'utilitzen les cometes per a marcar l'inici i l'acabament d'una citació textual. En català s'utilitzen les cometes «...», anomenades llatines.
* Vaig pensar: «Aquest home és boig.»

### El guió

El guió serveix per a indicar quan es fa un incís en un text. També s'utilitza quan s'indiquen les intervencions d'un personatge en un diàleg.
* —La notícia —digué en Raül— ha estat molt ben rebuda.

### Els parèntesis

S'usen els parèntesis quan es vol afegir informació secundària a un text.
* Aquell mateix any (1931) es va proclamar la república.

### Els claudàtors

Els claudàtors no són gaire freqüents en la llengua catalana, quan s'utilitzen sol ser per a marcar els sons i transcripcions fonètiques i quan es vol ometre contingut en una citació.
* «Trobà la notícia als diaris: la premsa local se’n feia ressò àmpliament. [...] Hauria preferit el silenci, que el fet passés desapercebut [...]»

## Referències

http://wuster.uab.es/signes/pagines/manual.htm
# Pyrrholaemus

Pyrrholaemus és un gènere d'ocells de la família dels acantízids (Acanthizidae).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per dues espècies:
* Pyrrholaemus brunneus - espineta gorja-roja.
* Pyrrholaemus sagittatus - espineta tacada.

## Referències

* ↑ Gill, Frank; Donsker, David; Rasmussen, Pamela. «Bristlebirds, pardalotes, Australasian warblers» (en anglès). IOC World Bird List Version 13.2.
# Ramon Nouvillas i Ràfols

Ramon Nouvillas i Ràfols (Castelló d'Empúries, 18 de desembre de 1812 - 30 de maig de 1880) va ser un militar i polític català.

## Biografia

Ingressà en la carrera militar i es distingí en la Segona Guerra Carlina, en la que derrotà definitivament Ramon Cabrera el 1849. Aviat destacà també per les seves idees liberals i republicanes, raó per la qual fou desterrat sovint i tots els ascensos els va obtenir per mèrits de guerra. Participà en la revolució de 1868 i quan aquesta s'imposà fou nomenat capità general de Catalunya. Fou elegit diputat republicà pel districte de la Seu d'Urgell a les eleccions generals espanyoles d'agost de 1872 i 1873. Durant la Primera República Espanyola fou breument Ministre de Guerra (maig-juny de 1873), càrrec que va simultanejar amb la prefectura de l'Exèrcit del Nord.
Després del cop d'estat del general Pavía fou destituït i bandejat a les Illes Canàries fins al 1879. Va morir un any després a Madrid.

## Referències

* Biografia a xtec.es
* Fitxa del Congrés del Diputats
# Ramon Novich i Rabionet

Ramon Novich i Rabionet (la Cellera de Ter, 18 d'abril de 1913 - Barbastre, 13 d'agost de 1936) fou un religiós claretià. És venerat com a beat per l'Església Catòlica.
Va ingressar al col·legi claretià de Cervera. Va continuar els seus estudis a Vic, Solsona i Barbastre. A l'inici de la Guerra civil espanyola, fou executat, juntament amb els seus companys de comunitat, per milicians anarquistes.
El 25 d'octubre de 1992 fou beatificat pel Papa Joan Pau II.

## Referències

* ↑ «Ramón Novich Rabionet». martiresdebarbastro.org. [Consulta: 30 setembre 2019].
* ↑ «13 d'agost. Beats Màrtirs Claretians de Barbastre». claretians.cat. [Consulta: 17 setembre 2019].
* ↑ «Felipe de Jesús Munárriz Azcona y 50 compañeros, Beatos». catholic.net. [Consulta: 17 setembre 2019].
* ↑ «Blessed Ramon Novich Rabionet». catholicsaints.info. [Consulta: 30 setembre 2019].

## Enllaços externs

* Goigs dels màrtirs. La Cellera de Ter (La Selva, Girona)

## Vegeu també

* Beats màrtirs claretians de Barbastre
# Racing Métro 92

El Racing Metro 92 és un club de rugbi a 15 de França a Colombes (Alts del Sena), nascut de la fusió de les seccions de rugbi del Racing Club de France i del US Metro el 2001, el nombre "92" és Departament dels Alts del Sena. El club està presidit per Jacky Lorenzetti. El club actualment juga per a l'estadi Estadi Olímpic Yves-du-Manoir. Ha guanyat sis vegades el campionat de França (1892, 1900, 1902, 1959, 1990 i 2016).
# Rata de canyar de Swinder

La rata de canyar de Swinder (Thryonomys swinderianus) és una espècie de rosegador de la família dels trionòmids. Viu a Benín, Botswana, Burundi, el Camerun, el Congo, la República Democràtica del Congo, Costa d'Ivori, Guinea Equatorial, el Gabon, Gàmbia, Ghana, Guinea, Kenya, Libèria, Malawi, Moçambic, Namíbia, Nigèria, Ruanda, el Senegal, Sud-àfrica, el Sudan del Sud, Eswatini, Tanzània, Uganda, Zàmbia i Zimbàbue. Es tracta d'un animal majoritàriament nocturn. Els seus hàbitats naturals són les jonqueres i les zones amb herba alta i espessa amb canyes. Es creu que no hi ha cap amenaça significativa per a la supervivència d'aquesta espècie, encara que sovint se la caça com a aliment.

## Referències

* ↑ Hoffmann, M. Thryonomys swinderianus. UICN 2008. Llista Vermella d'espècies amenaçades de la UICN, edició 2008, consultada el 22 juliol 2015.
# Rascló d'Okinawa

El rascló d'Okinawa (Hypotaenidia okinawae) és una espècie d'ocell de la família dels ràl·lids (Rallidae) que habita els pantants del nord d'Okinawa, a les illes Ryukyu.

## Referències

* ↑ Rascló d'Okinawa a CERCATERM Rev. 29/01/2012
# Radiotelevisió Iugoslava

La Radiotelevisió Iugoslava (Jugoslоvenska Radiotelevizija o JRT) va ser l'ens públic de radiodifusió de la República Federal Socialista de Iugoslàvia, fins a la seva desaparició en 1992. L'ens estava conformat per la unió dels diferents ens de ràdio i televisió subnacionals (tant repúbliques com províncies autònomes) que en conjunt conformaven la federació iugoslava:
| Federal unit | Ens | Seu Central |
| RS Bòsnia i Hercegovina | Ràdio Sarajevo | Sarajevo |
| RS Croàcia | Ràdio Zagreb | Zagreb |
| RS Macedònia | Ràdio Skopje | Skopje |
| RS Montenegro | Ràdio Titograd | Titograd |
| RS Sèrbia | Ràdio Belgrad | Belgrad |
| PAS Voivodina | Ràdio Novi Sad | Novi Sad |
| PAS Kosovo | Ràdio Pristina | Pristina |
| RS Eslovènia | Radio Slovenija | Ljubljana |
La JRT va ser un dels membres fundadors de la Unió Europea de Radiodifusió, a més de ser l'únic estat socialista pertanyent a aquesta organització.
Entre les activitats de l'ens, cal destacar la realització del Jugovizija, concurs en el qual les diferents radiodifusores que conformaven l'ens, presentaven les seves cançons, per després triar la que representaria Iugoslàvia al Festival de la Cançó d'Eurovisió.
Durant la partició de Iugoslàvia, moltes de les seves antigues unitats federals es van proclamar a si mateixes com a independents, alhora que els seus respectius centres radiodifusors canviaven de nom, com per exemple:
| País | Organisme | Any | Sigles |
| Bòsnia i Hercegovina | Radio-Televizija Bosne i Hercegovine | 1992 | RTBiH |
| República Srpska (entitat sèrbia de Bòsnia i Hercegovina) | Radio Televizija Republike Srpske | 1992 | PTPC |
| Federació de Bòsnia i Hercegovina (entitat croato-musulmana de Bòsnia i Hercegovina) | Radio-Televizija Federacije Bosne i Hercegovine | 1992 | RTVFBiH |
| Croàcia | Hrvatska Radiotelevizija | 1990 | HRT |
| Eslovènia | Radiotelevizija Slovenija | 1991 | RTVSLO |
| Macedònia del Nord | Makedonska Radio Televizija | 1993 | MKRTV |
| Montenegro | Radio-televizija Crne Gore | 1992 | RTCG |
| Sèrbia | Radio-televizija Srbije | 1992 | PTC |
| Kosovo (Sobirania discutida) | Radio Televizioni i Kosovës | 1992 | RTK |
| Voivodina (província autònoma de èrbia) | Radio-Televizija Vojvodine | 1992 | PTB |

## Referències

* I. Hendrichs, Presse, Rundfunk, Film, en: Südosteuropa-Handbuch, Bd. 1, Jugoslawien, hrsg. v. K.-D. Grothusen, 1975, ISBN 3-525-36200-5, S. 439-457
* R. Mihailović, Z. Sinobad, Das Rundfunksystem Jugoslawiens, en: Internationales Handbuch für Rundfunk und Fernsehen, Hrsg. v. Hans-Bredow-Institut, Jg. 1986/1987, S. E70-E74
* C. Both, Große Sender-Tabelle, 8. Aufl. 1989, ISBN 3-7723-6178-1
* Artículo Jugoslavija, Sección Radio y Televizija, en: Enciklopedija Jugoslavije, 2a Edición, Tomo 6, págs. 576-582

## Enllaços externs

* Radio Jugoslawien (en alemany)
# Regió de Karlovy Vary

La Regió de Karlovy Vary (txec: Karlovarský kraj ) és una sosdivisió (kraj) de la República Txeca, dins de la regió històrica de Bohèmia. La capital és Karlovy Vary (alemany Karlsbad).

## Districtes de la regió de Karlovy Vary

* Cheb District
* Karlovy Vary District
* Sokolov District

## Ciutats de la regió de Karlovy Vary

Karlovy Vary, Cheb, Sokolov, Aš, Nejdek, Jáchymov, Mariánské Lázně, Františkovy Lázně, Ostrov, Chodov, Kraslice.

## Enllaços externs

* Pàgina Oficial Arxivat 2006-05-12 a Wayback Machine.
* Estadístiques regionals Arxivat 2006-11-18 a Wayback Machine.
* Carlsbad fotos i llocs per visitar Arxivat 2006-07-18 a Wayback Machine.
* Veure els balnearis de Carlsbad
# Nebulosa variable

Una nebulosa variable és una nebulosa de reflexió, la lluminositat de la qual canvia a causa d'altres canvis en les estrelles que la il·luminen, i que canvia també de forma per diferents raons.
Per regla general, aquestes nebuloses porten associades estrelles variables de formació recent, com passa en el cas de la Nebulosa Variable de Hubble i en el de la Nebulosa de Hind.
A cadascun d'aquests objectes estel·lars joves se l'anomena també en l'argot astronòmic emprant l'acrònim anglès que correspon al mateix significat: YSO (Young Stellar Object). Aquests objectes es poden trobar en els núvols moleculars dels braços espirals de la Via Làctica, i només aquells més propers poden ser observats. Sobretot són detectables en l'infraroig, i es troben ocults entre els núvols de pols i gas de la nostra galàxia. Tanmateix, aquest fenomen, no està prou estudiat, i cal tenir en compte que les variacions es donen en una escala de temps relativament breu, per la qual cosa la seva observació s'hauria de donar amb més continuïtat perquè poguessin ser enteses.
En el cas de la Nebulosa Variable de Hubble, els canvis no es corresponen amb els de l'estrella corresponent. El model més acceptat avui dia considera l'estrella embolicada per un disc protoplanetari de forma toroïdal que, a causa de la seva inclinació pel que fa a la nostra línia visual, enfosqueix la part austral de la nebulosa, i causa així l'efecte de variabilitat. Els forts vents de la jove estrella repel·leixen la matèria que, atreta per la força de la gravetat, cauria en l'estrella de no donar-se aquests vents, i és aquesta matèria la que forma la nebulosa.
Unes altres, com la Nebulosa de l'Homuncle, que envolta l'estrella Eta Carinae, i Cederblad 211, que envolta l'estrella Ro d'Aquari, també presenten certa variabilitat, però la seva formació és resultat d'altres processos diferents.

## Vegeu també

* Nebulosa de Hind
* Nebulosa Variable de Hubble
* NGC 2281

## Enllaços externs

* Sobre els canvis de lluminositat de la Nebulosa Variable de Hubble en el lloc de Digilander; en italià.
# Cucut de la Xina

El cucut de la Xina (Hierococcyx hyperythrus) és una espècie d'ocell de la família dels cucúlids (Cuculidae) que habita boscos i matolls, criant a l'extrem oriental de Sibèria, nord-est de la Xina, Corea i Japó. Passa l'hivern al sud de la Xina i el Sud-est Asiàtic.
# Bruges-la-Morte

Bruges-la-Morte (La mort de Bruges) és una novel·la curta de l'autor belga Georges Rodenbach, publicada per primera vegada el 1892. La novel·la és notable per dues raons, per ser l'arquetip de la novel·la simbolista, i per ser la primera novel·la de ficció ill·lustrada amb fotografies. Una traducció per Thomas Duncan va ser publicada per Premsa d'Atles dins Londres dins 1993. Atlas Press de Londres va publicar una traducció anglesa de Thomas Duncan el 2005. El 2005 va aparèixer una altra traducció anglesa de Will Stone i Mike Mitchell publicada per Dedalus Books amb una introducció d'Alan Hollinghurst.

## Referències

* ↑ James Gardner. "Incarnating the World Within ", Wall Street Journal, December 10, 2011.
# Bossa de paper

La bossa de paper és un envàs de paper que s'utilitza per a transportar productes. Pot incloure anses en la seva pròpia estructura o anses sortints, generalment, fabricades també de paper.
Són utilitzades en el comerç i han arribat a un gran ús per causa de la seva recuperabilitat, puix que molta gent les utilitza i després les llença als contenidors de paper juntament amb diaris o revistes.
La bona imprimibilitat del paper fan que constitueixin a més a més una bona publicitat de l'establiment que pot imprimir la seva imatge de marca en colors vius.

## Bossa per a comestibles

Als Estats Units és molt popular de lliurar al supermercat bosses de paper per transportar els queviures a casa. Es tracta d'un recipient plegat i agafat a la part inferior i obert a la superior permetent així una introducció ràpida dels productes.
El seu inventor va ser l'americà Charles Stillwell. Stillwell va treballar a desenvolupar d'invencions, un dels seus primers successos fou la màquina per a fabricar bosses de paper. La característica diferenciadora de les seves bosses respecte a les seves predecessores era que gràcies al seu disseny es podien mantenir dretes i també es podien obrir, plegar i apilar fàcilment. L'acme de les bosses Stillwell als Estats Units es va produir en la dècada del 1930 en què la major part dels supermercats van optar per l'ús d'aquestes.

## Vegeu també

* Cabàs ecològic
* Sac de paper
* Bossa de plàstic
* Paperina

## Nota

* ↑ J. Scott Smith,Yiu H. Hui. Food processing: principles and applications (en anglès). Blackwell Publishing, 20 agost 2004, p. 104–. ISBN 0-8138-1942-3.
# Bosquerola d'ales daurades

La bosquerola d'ales daurades (Vermivora chrysoptera) és una espècie d'ocell de la família dels parúlids (Parulidae) que habita en estiu els boscos decidus d'Amèrica del Nord, des del sud de Manitoba, sud-oest de Quebec, nord de Minnesota i de Wisconsin, cap al sud fins al nord de Geòrgia i nord-oest de Carolina del Sud. Passa l'hivern en Amèrica Central, est de Veneçuela i Colòmbia i nord de l'Equador.

## Referències

* ↑ Fitxa de la bosquerola d'ales daurades a Birdguides Arxivat 2013-05-12 a Wayback Machine. Rev. 23/03/2013 (anglès)
# Bosquerola de Bachman

La bosquerola de Bachman (Vermivora bachmanii) és una espècie d'ocell de la família dels parúlids (Parulidae) que habita (o habitava) boscos i pantans del sud-est dels Estats Units, i passava l'hivern a Cuba.
# Burganes de Valverde

Burganes de Valverde és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 907 | 927 | 867 | 859 |
# Bébé devient féministe

Bébé devient féministe és una pel·lícula muda francesa escrita i dirigida per Louis Feuillade i estrenada el gener de 1912.
Aquesta pel·lícula forma part de la sèrie Bébé.

## Repartiment

* René Dary : Bébé (com Clément Mary)
* Renée Carl : Madame Labèbe, la mama
* Alphonsine Mary : Fonfon, germana petita Bébé
* Jeanne Saint-Bonnet : Julie, la minyona

## Notes

* ↑ «Bebè femminista». italiataglia.it.
* ↑ «Indice alfabetico delle pellicole cinematografiche approvate dal Ministero dell'Interno fino al 31 dicembre 1915». fondazionecsc.it.
# CFL

CFL té els següents significats:
* Chemins de Fer Luxembourgeois, companyia nacional de ferrocarril de Luxemburg
* Lliga montenegrina de futbol (del seu nom en serbi Crnogorska Fudbalska Liga), màxima competició de futbol a Montenegro
* Canadian Football League, màxima lliga de futbol canadenc
* Llum fluorescent compacta (del seu nom en anglès Compact Fluorescent Lamp), bombeta elèctrica amb tecnologia de llum fluorescent
# Bromargirita

La bromargirita és un mineral d'argent i brom, químicament bromur d'argent. Pertany al grup de la clorargirita. El nom prové de la combinació de brom i argyros (argent en grec) que fan referència als elements químics que conté.

## Característiques

Cristal·litza en el sistema cúbic i té una duresa de 2,55 a l'escala de Mohs. La seva fórmula química és AgBr i la seva densitat és de 6,5 g/cm³. Predominen els exemplars de color groguencs.
Segons la classificació de Nickel-Strunz, la bromargirita pertany a «03.AA - Halurs simples, sense H₂O, amb proporció M:X = 1:1, 2:3, 3:5, etc.» juntament amb els següents minerals: marshita, miersita, nantokita, iodargirita, tocornalita, clorargirita, carobbiïta, griceïta, halita, silvina, vil·liaumita, salmiac, lafossaïta, calomelans, kuzminita, moschelita, neighborita, clorocalcita, kolarita, radhakrishnaïta, callacolloïta i hephaistosita.

## Formació i jaciments

Es troba com a mineral secundari a la zona d'oxidació dels dipòsits de minerals d'argent, notablement en les regions àrides. Sol trobar-se associada a altres minerals com: plata nativa, wulfenita, piromorfita, malaquita, limonita, jarosita, cerussita, atacamita, iodargirita, smithsonita, i òxids de ferro i òxids de manganès.

## Varietats

Es coneixen tres varietats de bromargirita: bromargirita clòrica, bromargirita iòdica i bromargirita mercúrica, depenent de si la seva composició conté clor, iode o mercuri respectivament. Aquests exemplars només s'han trobat a la província de Copiapó, Xile.

## Referències

* ↑ «Bromargyrite» (en anglès). Mindat. [Consulta: 2 abril 2014].
* ↑ Riba, O.; Melgarejo, J.C.; Mata, J.M. Vocabulari de mineralogia. Segons les normes de la International Mineralogical Association. Amb equivalències angleses. Edicions Universitat Barcelona, 2000. ISBN 9788493100100 [Consulta: 3 abril 2012].
* ↑ Anthony, J.W.; Bideaux, R.A.; Bladh, K.W. [et al.].. «Bromargyrite». A: Handbook of Mineralogy (pdf). Chantilly, EUA: Mineralogical Society of America, 2005 [Consulta: 29 març 2012].
* ↑ «Chlorian Bromargyrite» (en anglès). Mindat. [Consulta: 2 abril 2014].
* ↑ «Iodian Bromargyrite» (en anglès). Mindat. [Consulta: 2 abril 2014].
* ↑ «Mercuroan Bromargyrite» (en anglès). Mindat. [Consulta: 2 abril 2014].